Conform Paginademedia.ro, jurnalistul Radu Andrei Tudor va prezenta ştirile serii de la Kanal D, timp de o săptămână.
Radu Andrei Tudor îi va ţine locul lui Christian Sabbagh, care a anunţat că va lua o scurtă pauză de la prezentarea jurnalului pentru a merge cu fiul său la tratament în Austria.
„De luni până vineri, de la ora 19.00, pe Kanal D, Radu Andrei Tudor, prezentatorul jurnalului NEWSTIME de la Kanal D2 va fi la cârma Ştirilor Kanal D săptămâna aceasta”, a anunţat televiziunea pe Facebook, potrivit sursei citate.
„O perioadă scurtă nu voi mai prezenta ştirile. Cu unii dintre dumneavoastră, probabil mă voi vedea la Viena, cu totul întâmplător pe stradă.
Încerc un tratament inovativ pentru fiul meu, care este diagnosticat cu autism. Indiferent de problemele mele, rămân acelaşi jurnalist, doar că trebuie să iau o pauză”, a precizat Christian Sabbagh.